Anakreontikerne
Store norske leksikon,Språk og litteratur,Litteratur i verden,Europa,Tysklands litteratur,Tysklands litteratur på 1700-tallet
Anakreontikerne, forfattere som på 1700-tallet skrev lyrikk etter mønster av den greske dikteren Anakreon. Begrepet «Anakreontik» brukes i tysk litteraturhistorieskriving om rokokkolyrikk som omhandler kjærlighet, vin og lystig samvær. Dette var en litterær trend i mange europeiske land midt på 1700-tallet.
I Tyskland ble interessen for Anakreon utløst gjennom diktsamlingen Scherzhaften Lieder nach dem Muster des Anakreon, herausgegeben von einem Bauzner (1743), skrevet av Christian Nicolaus Nauman (1720–1797) og av Johann Peter Uz (1720–1796), og av Johann Nikolaus Götz (1721–1781) sin utgivelse av Oden Anakreons in reimlosen Versen (1746).I kjølvannet av disse publikasjonene skrev mange forfattere dikt etter mønster av Anakreon, blant annet Johann Wolfgang von Goethe, Johann Ludwig Wilhelm Gleim, Friedrich von Hagedorn, Friedrich Gottlieb Klopstock og Gotthold Ephraim Lessing.I dag har denne retningen innenfor 1700-tallslyrikken mest litteraturhistorisk interesse. Les mer i Store norske leksikon Tysklands litteratur Eksterne lenker Det norske akademis ordbok: anakreontiker